Lea Leppik

Lea Leppik (1986. aastani Lea Mäeväli; sündinud 16. novembril 1965) on eesti orienteeruja, rogainija ja kabetaja. 

Haridus
Ta on lõpetanud 1983. aastal Tallinna 46. Keskkooli ning 1988. aastal Tallinna Polütehnilise Instituudi majandusteaduskonna teeninduse ökonoomika ja juhtimise eriala.Tallinna Tehnikaülikooli raamatukogu digikogu. TTÜ lõpetajad 1918-2006

Töö
Lea Leppik töötab AS-i Prike finantsjuhina.Äripäev.ee 03.11.2004

Sporditulemused
1988. aastal tuli ta Eesti naiste meistriks 64-ruudulises kabes (Vene kabes), lisaks võitis samas mänguliigis 1987. aasta Eesti meistrivõistlustel hõbe- ning 1984. ja 1985. aastal pronksmedali. 1985. aastal tuli ta Eesti naiste meistriks kirikabes ja võitis hõbemedali Eesti võistkondlikel kabemeistrivõistlustel Oktoobri rajooni võistkonnas.Spordileht, 28. oktoober 1985 1987. aastal sai ta NSV Liidu naiste kirikabe meistrivõistlustel 4. koha.Spordileht, 22. mai 1987

Orienteerumisjooksus on ta veteranide klassides tulnud Eesti meistriks öisel tavarajal (2002. ja 2003. aastal klassis N35 ning 2011. ja 2015. aastal klassis N45), pikal rajal (2007. aastal klassis N40), teatejooksus (2013. aastal klassis N45-50), sprindis (2015. aastal klassis N50) ja tavarajal (2021. aastal klassis N55).TAOK ajalugu

2014. aasta rogaini Euroopa meistrivõistlustel võitis ta naisveteranide klassis koos Airi Alnekiga hõbemedali (naiskondade arvestuses 5. koht). 2017. aasta rogaini maailmameistrivõistlustel võitis ta naisveteranide klassis koos Airi Alnekiga pronksmedali. Koos Lauri Leppikuga sai ta 2016. aasta rogaini maailmameistrivõistlustel Austraalias segavõistkondade arvestuses 9. koha ja 2023. aasta rogaini maailmameistrivõistlustel USA-s 55-aastaste ja vanemate veteranide klassis hõbemedali.ESBL

 Isiklikku 
Ta on abielus Lauri Leppikuga.

Viited

 Välislingid 
 Lea Leppiku sporditulemused 

Kategooria:Eesti kabetajad
Kategooria:Eesti orienteerujad
Kategooria:Sündinud 1965